
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 1998 ԹՎԱԿԱՆԻ ԴԵԿՏԵՄԲԵՐԻ 25-Ի N 821 ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ


	ՀՀ արտաքին գործերի և
 միջազգային առևտրի նախարարություն
	2026-10-01

	
	1111/51600-26

	Առաջարկություններ և առարկություններ չկան։

	Ընդունվել է ի գիտություն։

	ՀՀ պաշտպանության նախարարություն
	2026-10-05

	
	ՊՆ/510/14278-2026

	ՀՀ փոխվարչապետ Մ. Գրիգորյանի 2026 թվականի սեպտեմբերի 30-ի N 05/61.7/34077-2026 հանձնարարականի և կից ներկայացված օրենքի նախագծի առնչությամբ հայտնում եմ, որ Պաշտպանության նախարարության կողմից Վարչապետի աշխատակազմ է ներկայացվել ««Պաշտպանության մասին» օրենքում փոփոխություններ և լրացումներ կատարելու մասին» ՀՀ օրենքի նախագիծ, որով նոր խմբագրությամբ է շարադրվում օրենքի 20-րդ հոդվածը (նախագծի քննարկումը նախատեսված է նախարարական պետաիրավական կոմիտեի 05.10.2026թ. կայանալիք նիստում):
Օրենքի 20-րդ հոդվածի խմբագրվող բովանդակության նպատակն է սահմանել համապատասխան պետական մարմինների կողմից զինապարտ քաղաքացիների վերաբերյալ անհրաժեշտ տեղեկատվության տրամադրումը զինվորական կոմիսարիատին, իսկ ներկայացված օրենքի նախագիծը վերաբերում է քաղաքացուն ըստ բնակության վայրի հաշվառման գործողությունների կատարմանը, որը, փաստացի, դուրս է լինելու նոր խմբագրությամբ շարադրվող 20-րդ հոդվածի կարգավորիչ առարկայից (հենց այդ նպատակով էլ գործող կարգավորումը չի ներառվել 20-րդ հոդվածի խմբագրվող տեքստում):
Վերոգրյալը նկատի ունենալով, նպատակահարմար է առաջարկվող լրացումը կատարել «Բնակչության պետական ռեգիստրի մասին» ՀՕ-233-Ն օրենքում, մասնավորապես՝ 23-րդ հոդվածի 3-րդ մասում:
	Ընդունվել է ի գիտություն։
Նախագիծը հանվել է շրջանառությունից։

	ՀՀ արդարադատության նախարարություն
	2026-10-02

	
	/27.1/52063-2026

	««Պաշտպանության մասին» օրենքում փոփոխություն կատարելու մասին» օրենքի նախագծով (այսուհետ՝ Նախագիծ) նախատեսվում է «Պաշտպանության մասին» օրենքի 20-րդ հոդվածի 2-րդ մասի 1-ին կետը շարադրվում է նոր խմբագրությամբ, որի արդյունքում նշված կետը շարադրվում է հետևյալ խմբագրությամբ․
Հայաստանի Հանրապետության ներքին գործերի նախարարության մարմինները պարտավոր են զինապարտներին ըստ բնակության վայրի հաշվառելու կամ հաշվառումից հանելու գործողությունները կատարել նրանց զինվորական փաստաթղթերում համապատասխան զինվորական կոմիսարիատի կողմից զինվորական հաշվառման վերաբերյալ նշումների առկայության դեպքում` Հայաստանի Հանրապետության կառավարության սահմանած կարգով։ 
Միաժամանակ Նախագծին կից ներկայացված հիմնավորմամբ նշվում է, որ Նախագծի ընդունմամբ կապահովվի «Պաշտպանության մասին» օրենքով սահմանված կարգավորումների համապատասխանությունը անձը հաստատող փաստաթղթերի տրամադրման և բնակչության պետական ռեգիստրում հաշվառման ոլորտներում նախատեսվող նոր իրավակարգավորումներին։ Ինչպես նաև կապահովվի իրավակիրառ պրակտիկայի միասնականությունը և քաղաքացիների հաշվառման, հաշվառումից հանելու ու փաստաթղթավորման գործընթացների իրականացումը՝ առանց զինվորական հաշվառման փաստը հավաստող լրացուցիչ փաստաթուղթ ներկայացնելու պահանջի։
Միաժամանակ, Նախագծի 2-րդ հոդվածի համաձայն՝ սույն օրենքն ուժի մեջ է մտնում 2026 թվականի նոյեմբերի 1-ից և գործում է մինչև 2027 թվականի հունվարի 1-ը։
Այս առումով անհասկանալի է, թե ինչով է պայմանավորված օրենքի գործողության համար մինչև 2027 թվականի հունվարի 1-ը ժամկետ նախատեսելու նպատակահարմարությունը, քանի որ նշված ժամկետի ավարտից հետո կրկին գործելու է ներկայումս գործող կարգավորումները, այսինքն՝ Հայաստանի Հանրապետության ներքին գործերի նախարարության մարմինները պարտավոր են լինելու զինապարտներին անձնագիր, նույնականացման քարտ տալու կամ փոխանակելու (բացառությամբ օտարերկրյա պետություններում բնակվող պահեստազորում հաշվառված կամ սույն օրենքի 21-րդ հոդվածի 7-րդ մասի 1-ին կամ 3-րդ կետի համաձայն՝ զինվորական հաշվառումից հանված անձանց), գործողությունները կատարել նրանց զինվորական փաստաթղթերում համապատասխան զինվորական կոմիսարիատի կողմից զինվորական հաշվառման վերաբերյալ նշումների առկայության դեպքում` Հայաստանի Հանրապետության կառավարության սահմանած կարգով։ Օրենքի մինչև 2027 թվականի հունվարի 1-ը գործելու վերաբերյալ որևէ անդրադարձ չի կատարվում նաև Նախագծին կից ներկայացված հիմնավորմամբ, ուստի Նախագծի 2-րդ հոդվածի կարգավորումներն անհրաժեշտ է վերանայել կամ Նախագծի հիմնավորումը լրամշակել։ 
«Հայաստանի Հանրապետության կառավարության 1998 թվականի դեկտեմբերի 25-ի N 821 որոշման մեջ լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ 2) վերաբերյալ հայտնում ենք հետևյալը։ 
Նախագիծ 2-ով նախատեսվում է Հայաստանի Հանրապետության կառավարության 1998 թվականի դեկտեմբերի 25-ի N 821 որոշումը (այսուհետ՝ Որոշում) լրացնել 8-րդ կետով, համաձայն որի նախատեսվում է՝ 2026 թվականի նոյեմբերի 1-ից դադարեցնել Հայաստանի Հանրապետության քաղաքացիներին սույն որոշմամբ նախատեսված անձնագրերի տրամադրումը (փոխանակումը):
Այս առումով անհասկանալի է նման կարգավորման նախատեսման իրավաչափությունը, քանի որ նշված լրացման արդյունքում ստեղծվում է մի իրավիճակ, երբ ակտի գործող դրույթներով սահմանված է Հայաստանի Հանրապետության քաղաքացիներին Որոշմամբ նախատեսված անձնագրերի տրամադրմանը (փոխանակմանը) վերաբերող կարգավորումներ, իսկ մյուս կողմից արգելվում է դրանց կիրառումը։
Ամփոփելով վերոգրյալը գտնում ենք, որ անհրաժեշտ է Որոշման մեջ Հայաստանի Հանրապետության քաղաքացիներին անձնագրերի տրամադրմանը (փոխանակմանը) վերաբերող այն կարգավորումները որոնք այլևս չեն գործելու ուժը կորցրած ճանաչել՝ ապահովելով իրավական որոշակիության սկզբունքը։

	Ընդունվել է ի գիտություն:
Նախագիծը հանվել է շրջանառությունից։






































Ընդունվել է ի գիտություն:



	ՀՀ աշխատանքի և բարեկեցության նախարարություն
	2026-10-02

	
	ԱԹ//36638-2026

	Առաջարկություններ և առարկություններ չկան։

	Ընդունվել է ի գիտություն։

	ՀՀ կրթության, գիտության, մշակույթի 
և սպորտի նախարարություն
	2026-10-01

	
	01/18.2/36922-2026

	Առաջարկություններ և առարկություններ չկան։

	Ընդունվել է ի գիտություն։

	ՀՀ ազգային անվտանգության ծառայություն
	2026-10-02

	
	11/1601

	Առաջարկություններ և առարկություններ չկան։

	Ընդունվել է ի գիտություն։



ՀՀ ներքին գործերի նախարարություն
